**Smernica č. 26/2021,**

**ktorou sa mení smernica Ministerstva školstva, vedy, výskumu a športu Slovenskej republiky č. 7/2020, ktorou sa upravuje postup pri udeľovaní a odnímaní čestných názvov školám a školským zariadeniam**

Gestorský útvar: sekcia predprimárneho a základného vzdelávania ev.č.: 2021/16581:1-A2110

tel.: 02/59 374 243

Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a v súlade s  § 14 ods. 6 písm. o) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov túto smernicu:

### Čl. 1

Smernica Ministerstva školstva, vedy, výskumu a športu Slovenskej republiky č. 7/2020, ktorou sa upravuje postup pri udeľovaní a odnímaní čestných názvov školám a školským zariadeniam sa mení takto:

1. V čl. 2 ods. 1 úvodnej vete sa vypúšťajú slová „s dlhodobo dosahovanými nadpriemernými výsledkami v oblasti výchovy a vzdelávania“.
2. V čl. 2 ods. 3 písm. g) sa za slovom „svätca“ vypúšťa čiarka a slová „ktorí majú priamy vzťah ku škole alebo ku školskému zariadeniu,“.
3. V čl. 2 ods. 3 písmeno h) znie:

 „h) odôvodnenie návrhu, ktorého súčasťou je preukázanie vzťahu významnej osobnosti ku škole alebo ku školskému zariadeniu a zohľadnenie života a diela tejto osobnosti v školskom výchovno-vzdelávacom programe pre školy alebo vo výchovno-vzdelávacom programe pre školské zariadenia,“.

1. Článok 3 vrátane nadpisu znie:

**„Čl. 3**

**Posúdenie návrhu**

* 1. Ak návrh podaný komisii neobsahuje náležitosti podľa článku 2 ods. 3 a 4, komisia návrh vráti subjektu, ktorý návrh podal.
	2. K návrhu podanému predsedom komisie sa vyjadrenie komisie nevyžaduje.
	3. Ministerstvo školstva, vedy, výskumu a športu Slovenskej republiky (ďalej len „ministerstvo“) udelí čestný názov škole alebo školskému zariadeniu, ak

a) škola alebo školské zariadenie dosahuje na základe vyjadrenia Štátnej školskej inšpekcie podľa čl. 2 ods. 3 písm. k)priemerné alebo nadpriemerné výsledky v oblasti výchovy a vzdelávania alebo výsledky činnosti školského zariadenia v oblasti výchovného poradenstva a prevencie a

b) komisia navrhne udelenie čestného názvu.

* 1. Ak ministerstvo udelí škole alebo školskému zariadeniu čestný názov, doklad o jeho udelení zašle príslušnému okresnému úradu v sídle kraja, ktorý zabezpečí prostredníctvom zriaďovateľa jeho odovzdanie škole alebo školskému zariadeniu.“.

### Čl. 2Účinnosť

Táto smernica nadobúda účinnosť dňom vyhlásenia vo Vestníku vlády Slovenskej republiky.

**minister**